Võtke sülearvuti kaenlasse ning minge baaridest ning  kohvikutest kubisevale tänavale. Lülitage sülearvuti sisse. Kontrollige, et ka Wifi antenn oleks sisse lülitatud. Kõndige mooda baaridest ja kohvikutest kubisevat tänavat aeg-ajalt Wifi signaalide nimekirja uuendades. Juhul kui mõni neist on korraliku signaaliga, jatke selle signaali nimi meelde. Vaadake üles ning tehke kindlaks kas selle signaali nimi kattub mõne baari voi kohviku nimega teie lähiumbruses. Kui ei kattu, vaadake tugevuselt järgmist signaali jne. Kui aga mõne signaali nimi kattub mõne kohviku voi  baari nimega astuge sinna sisse. Istuge mõnda lauda maha ja tellige odavaim asi menüüst. Küsige teenindajalt viisakuse pärast kas neil internet on. Ilmselt on tegu Security Enabled (kaitstud) võrguga, seega on sinna sisse pääsemiseks tarvis koodi. Paluge teenindajal tuua Teile internetikood. Kui see käes, sisestage see oma arvutisse ja paluge oma arvutil see kood mällu salvestada. Surfake internetis kuni soovite ja restoranist lahkumisel ärge unustage oma tellimuse eest maksta.  Nüüd kui soovite edaspidi  internetti minna siis tarvitseb Teil vaid selle baarile voi kohvikule piisavalt lähedale minna ja mugav koht leida (pargipink, trepp vms) ning internet on seal edaspidi tasuta. Enamikus kohtades interneti koodi ei muudeta.  Retsept on suhteliselt lollikindel, mitmeid kordi spetsialistide poolt järele proovitud ning sel puuduvad püsikulud. Veelgi parem on see, et see retsept toimib ilmselt peaaegu kõikjal maailmas kus Wifist kuuldud on.